b'\n_START_ARTICLE_\nCACAO\n_START_PARAGRAPH_\nCACAO yra mokslinink\xc5\xb3 (informatik\xc5\xb3) sukurta virtuali ma\xc5\xa1ina Java kalbai. Tai buvo viena pirm\xc5\xb3j\xc5\xb3 ma\xc5\xa1in\xc5\xb3, vietoj tuomet \xc4\xafprasto Java klasi\xc5\xb3 kodo interpretatoriaus naudojusi kompiliatori\xc5\xb3. Ji buvo pasi\xc5\xablyta kaip daug greitesn\xc4\x97 Sun ma\xc5\xa1inos alternatyva. Sun ma\xc5\xa1ina tuo metu taip pat tebuvo interpretuojanti (dabartin\xc4\x97s versijos irgi turi kompiliatori\xc5\xb3). CACAO visada buvo akademinis projektas, vydomas daugiausia jos pagrindu diplominius darbus ra\xc5\xa1an\xc4\x8di\xc5\xb3 student\xc5\xb3. CACAO buvo sukurta 1997 metais Vienos technologijos universitete. Pirm\xc5\xb3j\xc5\xb3 versij\xc5\xb3 kodas buvo u\xc5\xbedaras._NEWLINE_Nuo 1998 met\xc5\xb3 prasid\xc4\x97jo projekto stagnacija, kuri\xc4\x85 \xc4\xafveikti pavyko tik 2004 metais per\xc4\x97jus prie atviro kodo modelio su GPL licencija. Tuomet projektu prad\xc4\x97jo rimtai dom\xc4\x97tis \xc4\xafvairios su atviru kodu dirban\xc4\x8dios grup\xc4\x97s, kurioms tokia ma\xc5\xa1ina buvo reikalinga. CACAO palaiko Alpha, MIPS (64-bit\xc5\xb3), x86, x86-64 ir PowerPC (32-bit\xc5\xb3) procesorius. CACAO naudoja GNU Classpath klasi\xc5\xb3 bibiliotek\xc4\x85.'